### Beslutning

Fremsendes til Teknisk Udvalg til behandling i henhold til beslutning i byrådets møde den 22. januar 2020.

Godkendelse af bydelsplan for [adresse] nord for [adresse]

### Resumé

[adresse] ønsker i [adresse] at skabe en helt ny bydel. En bydel, hvor et rigt kulturliv sammen med et dynamisk erhvervsliv driver udviklingen af en bydel med plads til byens socialt udsatte.

Byrådet vedtog i 2018 Udviklingsplanen for [adresse]. Samtidig bemyndigede byrådet Teknik og Miljø til at udbyde betingede køberetter.

Team A. Enggaard A/S og PFA Ejendomme Lav ApS blev i januar 2019 tildelt betinget køberet og skulle herefter i samarbejde med [adresse] udarbejde en bydelsplan for det samlede område med de funktioner, byrum og bygninger, som i henhold til Udviklingsplanen skal kendetegne området. Bydelsplanen skal danne grundlag for den efterfølgende kommune- og lokalplanlægning.

### Indstilling

Det indstilles:

At 1) Bydelsplanen godkendes

### Sagens forløb

20-01-2020 Magistraten

Fremsendes til [adresse] Byråd med bemærkning, at Magistraten i mødet den 20. januar 2020 anbefaler, at byrådet tiltræder Borgmesterens Afdelings og Magistratsafdelingen for Teknik og Miljøs indstilling af 16. januar 2020.

Mike Mikkelsen tog forbehold.

Borgmester Kasper Christensen og rådmand Jack Møller deltog ikke i sagens behandling.

 22-01-2020 [adresse]
Fremsendes til Teknisk Udvalg til behandling i henhold til beslutning i byrådets møde den 22. januar 2020.
 03-02-2020 Teknisk Udvalg

Winni Krogh, Steen Jepsen, Jim Mathiesen, Filippa Andresen og Åge Olesen kunne tiltræde indstillingen i overensstemmelse med Magistratens anbefaling.

Mike Mikkelsen og Elsebeth Dahl tog forbehold.

 26-02-2020 [adresse]

Tonny Schultz og Magistratsafdelingen for Teknik og Miljø med bemærkning, at byrådet i sit møde den 26. februar 2020 har vedtaget Magistratens indstilling i overensstemmelse med erklæring fra Teknisk Udvalg af 3. februar 2020.

Ændringsforslaget fra Socialistisk Folkepartis, Enhedslisten de Rød-Grønnes og Alternativets byrådsgrupper blev ikke tiltrådt. Socialistisk Folkepartis, Enhedslisten de Rød-Grønnes og Alternativets byrådsgrupper stemte for.

Dansk Folkepartis byrådsgruppe kunne tiltræde indstillingen med det forbehold, at Dansk Folkeparti ikke kan støtte en fredeliggørelse af [adresse], før der er fundet en bedre løsning til at afvikle den nordgående trafik.